एडमिशन के वक्त ही तय होती है नकल कराने की फीस
डिस्टेंस एजुकेशन की आड़ में लूट
पंजाबस्कूल शिक्षा बोर्ड के और विभिन्न विश्वविद्यालयों की तरफ से करवाए जा रहे डिस्टेंस एजुकेशन के कोर्स में मोटी राशि वसूल कर छात्रों को नकल करवाई जाती है। इस बाबत संस्थान में दाखिला लेने से पहले ही छात्रों को इस बारे में जानकारी देकर तय फीस के साथ परीक्षा में पास होने के लिए नकल की फीस के बारे में जानकारी दी जाती है।
डिस्टेंस एजुकेशन में अधिकतर दूरदराज के क्षेत्रों की यूनिवर्सिटी होती है, जिसके चलते फ्लाइंग की छापामारी की संभावना के बराबर होती है। डिस्टेंस एजुकेशन की खामियों को लेकर राज्य शिक्षा विभाग की तरफ से यूजीसी को भेजी गई सालाना रिपोर्ट में भी किया है। इसमें कहा गया है कि पैसे कमाने के लालच में कई संस्थान छात्रों को गुमराह कर लूट रहे हैं।
नहीं खोल सकते सेंटर
^कोर्टऔर यूजीसी के दिशा-निर्देशों के बाद अब कोई भी दूसरे राज्य की यूनिवर्सिटी प्रदेश में सेंटर खोलकर या किसी को मान्यता देकर कोई भी कोर्सेज शुरू नहीं कर सकती है। ऐसे लोगों के खिलाफ कानूनी कार्रवाई की जाती है। डॉ.मोहन पाल सिंह ईशर, वीसी, महाराजा रणजीत सिंह स्टेट टेक्निकल यूनिवर्सिटी
उठते हैं कई सवाल
शिक्षामाफिया छात्रों को परीक्षा पास कराने के लिए लाखों का ठेका लेते हैं और मार्च में प्रदेश में नकल की मंडी सज जाती है। सरकार नकल माफियाओं पर नकेल कसने के लाख दावे करती है और परीक्षा शुरू होते ही व्यवस्था थोथी, खुली नकल की पोथी की पुरानी स्क्रिप्ट दोहराई जाती है। ऐसे में सवाल उठता है कि क्या सरकारी स्कूलों में छात्रों को पूरी पढ़ाई नहीं कराई जाती है कि वो अपने बलबूते परीक्षा दे पाये। क्या पाठ्यक्रम छात्रों के मानसिक स्तर से ऊपर है। क्या स्कूलों में योग्य शिक्षकों की कमी है। क्या छात्र नकल के बिना परीक्षा पास होने के काबिल नहीं है। नकल छात्रों की मजबूरी है या फिर वो खुद इस कृत्य में शामिल हैं।
खूब चल रहा गोरखधंधा
सुप्रीमकोर्ट के दिशा-निर्देशों के मुताबिक किसी राज्य में दूसरे प्रदेश की यूनिवर्सिटी डिस्टेंस एजुकेशन नहीं दे सकती और ही कोई व्यक्ति बाहर की यूनिवर्सिटी से मान्यता लेकर यहां दुकानदारी कर सकता है। इसके बारे में विश्वविद्यालय अनुदान आयोग (यूजीसी) ने कड़े दिशा-निर्देश दिए हैं। इसके बावजूद प्रदेश के हजारों छात्रों से फीस के नाम पर मोटी धन उगाही कर शिक्षा के नाम पर धोखा किया जा रहा है। हालांकि अदालत के निर्देशों के बाद कई दूसरे राज्यों के विश्वविद्यालयों ने बठिंडा आसपास के जिलों में अपने सेंटर बंद कर दिए हैं लेकिन दूसरे राज्यों की कई ऐसी यूनिवर्सिटी हैं, जिनसे मान्यता लेकर सेंटर खोलकर विभिन्न कोर्सेज करवाने का धंधा नहीं थमा है।
ये हैं नियम
डिस्टेंसएजुकेशन के नियमों के अनुसार अब अगर कोई दूसरे राज्य की यूनिवर्सिटी अपना डिस्टेंस कार्यक्रम या कोर्स राज्य में चलाना चाहती है तो उसे अपनी यूनिवर्सिटी का अलग से कैंपस उस राज्य में चलाना होगा। निर्देश के अनुसार अप्रैल, 2014 से पहले अगर किसी दूसरे राज्य की यूनिवर्सिटी के पंजाब में स्थित किसी सेंटर में किसी विद्यार्थी ने दाखिला लिया है तो उसे इसमें छूट दी गई है और वह अपना कोर्स पूरा कर सकता है। हालांकि बाहरी यूनिवर्सिटी से कोई छात्र कोई कोर्स करना चाहता है तो सीधे यूनिवर्सिटी में दाखिला ले सकता है। जिले में ऐसे भी मामले सामने आए हैं, जहां दुकाननुमा भवनों में ही फर्जी सेंटर स्थापित कर शिक्षा के नाम पर लूटा जा रहा है।
जांच करवाई जाएगी
^शहरमें डिस्टेंस एजुकेशन के नाम पर जो संस्थान चल रहे हैं, उनकी जांच करवाई जाएगी। गड़बड़ी सामने आने पर आरोपियों के खिलाफ कार्रवाई की जाएगी। डा.बसंत गर्ग, डीसी, बठिंडा
hin_Deva bho_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva